Nhar is-Sibt fl-10am fuq 103 Malta's Heart Prof. Andrew Azzopardi mhux se jiddiskuti jekk hux veru li bla flus la tgħannaq u lanqas tbus. Dik forsi jħalliha għall-programm ta' żmien San Valentinu. Fil-programm Andrew Azzopardi on 103 huwa se jmexxi diskussjoni dwar argument li jolqotna fil-laħam il-ħaj kuljum. Hemm rabta bejn il-flus u l-kuntentizza? Mingħajr flus tista' tkun kuntent jew aktar ma tkun sinjur aktar tkun kuntent? Bħas-soltu s-suġġett se jkun diskuss minn diversi aspetti kif turi l-lista tal-mistednin: Dr Rachel Scicluna, antropologa, Damjan Attard, attivist soċjali, Kirsten Cutajar Miller, ekonomista. Fuq it-telefown se jkollu persuna li tgħix fil-faqar biex tgħid kif taħsibha hi mill-esperjenza tagħha. Ikun hemm ukoll, fost l-oħrajn, intervent ukoll mill-imprenditur Winston Zahra. Andrew Azzopardi on 103 jixxandar nhar is-Sibt fl-10am fuq 103 Malta's Heart.